
Pihak penerbit memohon ampun kepada Allah #& dan maaf kepada sidang pembaca 


atas seberang kelemahan yang terkandung di dalam tulisan ini. Sebarang pembetulan 


atau cadangan adalah dialu-alukan dan boleh dihantar ke alamat e-mel: 


muhammadajjitrawiy@gmail.com 


Ghazwah Badar Al-Kubra 


Ia berlaku pada 17 Ramadan tahun ke-2 Hijrah. Ia bermula 
apabila Rasulullah #5 mempelawa para Sahabat Baginda 
untuk menyekat kafilah dagang Ouraysh yang pulang dari 
Sham ke Makkah. Misi asal sekatan itu bukannya dengan 
tujuan peperangan. Walau bagaimanapun, kafilah yang 
diketuai oleh Abu Sufyan tersebut telah terselamat 
daripada sekatan orang Islam. Namun, Abu Sufyan 
sebelum itu telah mengutuskan utusan kepada Ouraysh 


untuk keluar melindungi kafilahnya. 


Rentetan permintaan tersebut, Ouraysh telah keluar 
dengan bilangan kira-kira 1,000 orang tentera. Antaranya 
600 orang tentera berbaju perisai, 100 ekor kuda yang 
dipakaikan 100 baju perisai. Ini tidak termasuk baju 
perisai tentera pejalan kaki dan 700 ekor unta. Mereka 
turut membawa penyanyi-penyanyi perempuan yang 
memukul gendang dan menyanyi bagi mengutuk dan 


menghina umat Islam. 


Sementara itu, bilangan orang Islam pula seramai 313 
atau 314 orang. Kebanyakan mereka daripada golongan 
Ansar. Mereka membawa 70 ekor unta dan dua atau tiga 
ekor kuda sahaja. Mereka bergilir-gilir dalam kumpulan 
kecil menaiki unta tersebut dari satu masa ke satu masa. 
Sebelum Rasulullah £#$ memasuki pertempuran, Baginda 
ingin mengambil pandangan para Sahabatnya, khususnya 


kaum Ansar. 


Baginda ingin mengambil pandangan mereka untuk 
terlibat dalam peperangan. Kaum Muhajirin telah 
mencadangkan kepada Baginda untuk terlibat dalam 
peperangan itu. Mereka telah berucap dengan baik. 
Kemudian Ansar menyedari Baginda mahukan pandangan 
mereka. Lantaran itu, Sad bin Mu 'adh, ketua Ansar, 
berkata kepada Baginda: “Wahai Rasulullah, kami telah 
beriman dengan kamu, membenarkan risalahmu. Kami 
menyaksikan apa yang kamu bawa adalah benar dan kami 
telah berikan janji juga ikrar untuk mendengar arahan dan 
taat kepadamu. Oleh itu, teruskan wahai Rasulullah, apa 
yang kamu mahu. Kami tetap akan bersama kamu. Demi 


A 


Tuhan yang mengutuskan kamu membawa kebenaran, 
kalau kamu bentangkan kepada kami laut ini, nescaya 
kami akan mengharunginya bersama kamu. Tiada 
seorangpun daripada kami yang tercicir. Kami tidak benci 
untuk bertemu dengan musuh kami esok. Kami kaum yang 
sabar ketika perang dan jujur (tidak belot) ketika bertemu 
musuh. Semoga Allah membuatkan sesuatu berlaku kepada 
kalangan kami yang menggembirakan kamu. Berangkatlah 


bersama kami dengan berkat Allah.” 


Sahabat yang lain juga berucap seumpama itu. 
Rasulullah #5 merasa gembira dengan jawapan itu, dan 


bersabda: 


Maksudnya: “Berangkatlah kamu dengan berkat Allah. 
Bergembiralah. Sesungguhnya Allah telah menjanjikan 
kepadaku untuk berhadapan dengan salah satu kumpulan, 


sama ada kafilah dagang ataupun angkatan tentera.” 


Kemudian Rasulullah #$ berjalan sehingga sampai ke 
perigi Badar yang paling hampir, lalu Baginda berhenti di 


situ. Lantas, al-Hubab bin al-Mundhir bertanya: “Wahai 


Rasulullah! Adakah tempat ini ditetapkan oleh Allah Ike 
kepada kamu di mana kamu tidak boleh terkedepan 
mahupun terkebelakang? Atau ia merupakan buah fikiran, 
strategi perang, dan tipu helah?” Rasulullah #$ menjawab: 
“Bahkan ia berdasarkan buah fikiran, strategi perang, dan 


tipu helah.” 


Maka al-Hubab bin al-Mundhir mencadangkan 
kepada Baginda agar berpindah ke tempat lain yang lebih 
strategik dan membolehkan orang Islam menyekat air 
Badar sampai kepada orang Musyrik. Oleh itu, Rasulullah 
5.6 dan para Sahabat Baginda berangkat sehingga mereka 
sampai ke tempat yang dicadangkan oleh al-Hubab. 


Mereka kemudiannya berhenti di situ. 


Seterusnya, Sad bin Mu'adh mencadangkan agar 
dibina sebuah khemah untuk Rasulullah $$ di belakang 
barisan tentera Islam. Sekiranya Allah memuliakan mereka 
dengan kemenangan, itulah yang mereka sukai. Jika tewas, 
Baginda boleh menaiki tunggangannya dan kembali 
menyertai orang Islam di Madinah. Sad berkata kepada 


Baginda: “Sebahagian orang Islam tidak hadir bersama 

kita, wahai Nabi Allah. Ini bukanlah bererti cinta kami 
terhadapmu lebih hebat berbanding mereka. Jika mereka 
tahu kamu akan berperang, nescaya mereka tidak tercicir 


untuk turut serta bersamamu.” 


Oleh itu, Nabi &£ mendoakan kebaikan untuk Sa'd 
bin Mu adh. Baginda memerintahkan agar dibina sebuah 
khemah untuk Baginda. Apabila kedua-dua kumpulan 
(orang Islam dan orang Musyrik) bersemuka, Rasiilullah 
5s meluruskan barisan orang Islam, membakar semangat 
mereka untuk berperang, dan memotivasi mereka untuk 


mati syahid. Baginda bersabda: 


JS Joo pdl aila Y Cone sd CAN, 
aa an deal Y Ida ye Mn Late Lal 
Maksudnya: “Demi Tuhan yang jiwaku di 
dalam  genggaman-Nya, sesiapa yang 
memerangi mereka (tentera orang 
Musyrik) pada hari ini, kemudian dia 
terbunuh dalam keadaan penuh kesabaran 


dan ikhlas, terus maju, dan tidak lari dari 


medan pertempuran, pasti Allah akan 


memasukkannya ke dalam syurga.” 


Setelah itu, Baginda pulang ke khemah bersama Abu 
Bakr dengan dikawal oleh Sad bin Mu 'adh yang siap 
menghunuskan pedangnya. Rasiilullah ## mula berdoa. 


Antara doa Baginda: 


Dis Dj pe Deny Dag Bui G| & 


0 202 0-02 


pa Dag ka 


Maksudnya: “Ya Allah, aku menagih janji 
dan jaminan-Mu. Ya Allah, jika Engkau 
kehendaki (kehancuran pasukan Islam 
ini), Engkau tidak akan disembah lagi 


setelah hari ini.” 


Baginda memanjangkan sujudnya, sehingga Abu Bakr 
berkata: “Cukuplah wahai Rasulullah. Sesungguhnya 
engkau telah meminta dengan bersungguh-sungguh 


kepada Tuhamu.” 


Kemudian, peperangan meletus dan berakhir dengan 


kemenangan orang Islam. Kira-kira 70 orang Musyrik 

telah terbunuh termasuk ketua mereka yang paling tegar 
dengan kesyirikannya iaitu Abu Jahl. Turut terbunuh 
sebahagian pemimpin mereka. Mereka yang ditawan pula 
kira-kira 70 orang. Baginda telah memerintahkan agar 
semua yang terbunuh dikebumikan. Baginda pulang ke 
Madinah dan melakukan syura dengan para Sahabat 
Baginda tentang urusan tawanan perang. Umar 
mencadangkan supaya mereka dibunuh. Abu Bakr pula 
mencadangkan supaya mereka menebus diri mereka. 
Rasulullah &€ menerima cadangan Abu Bakr. Oleh itu, 
orang Musyrik telah menebus tawanan mereka dengan 


harta. 


Hikmah di Dalam Peperangan Badar 
aa ni 


Peperangan Badar ini amat besar ertinya bagi agama Islam. 
Andai kata tentera Islam kalah dalam peperangan ini, maka 
tamatlah riwayat orang-orang Islam, malah agama Islam 


itu sendiri. 


Kemenangan ini juga menguatkan lagi kedudukan 
Islam di Madinah dan menambahkan keyakinan bahawa 
mereka adalah pihak yang benar. Mereka telah mula 
disegani dan ditakuti oleh kabilah-kabilah Arab lain dan 
digeruni oleh orang Yahudi dan Munafigin Madinah. 
Sebaliknya, pengaruh orang Ouraysh Makkah mula lemah 


dan merosot. 


Orang yang ditawan oleh tentera Islam pula, apabila 
mereka balik ke Makkah setelah dilepaskan, telah 
menceritakan kepada sahabat-sahabat dan keluarga 
tentang kebaikan orang Islam. Cerita ini dengan secara 
tidak langsung telah memberi pertolongan yang besar 
kepada perkembangan agama Islam di Makkah. Mereka 
yang selalunya menerima layanan buruk dari orang 
Ouraysh secara diam telah berhijrah ke Madinah dan 
memeluk agama Islam. Dengan ini, tentera Islam 
bertambah dari masa ke masa. Perang Badar telah 
memperkuatkan lagi kepercayaan orang Islam kepada 


Nabi Muhammad #6 dan ajaran Islam. Mereka sanggup 

berkorban jiwa untuk kepentingan Baginda dan agama 


Islam. 


Ibrah Dari Badar Al-Kubra 
Go ——# 


1. Perjuangan Pasti Diuji 
Menjadi lumrah apabila Islam berkembang, ia akan 
mendapat tentangan. Ini adalah sunnah perjuangan 
Islam yang dilalui oleh orang-orang yang terdahulu 
daripada kita. Ketika Islam lemah, mereka tidak 
mengendahkan orang Islam, tetapi apabila ia semakin 
kuat, mereka menganggu-gugat. Maka inilah yang 
berlaku kepada Rasulullah #$ di dalam peperangan 
Badar. Orang Islam keluar hanya untuk menyekat 
kafilah perniagaan yang membawa barang dagangan 
sahaja, bukan hendak berperang, maka Nabi #$ dan 
para Sahabat tidak akan mudah mengalah begitu 


sahaja demi maruah Islam. 


ii 


Pertahan Islam, Bukan Agenda Peribadi 
Ketika menghadapi saat genting, Baginda bermunajat 
dengan Allah demi survival Islam, bukan keselamatan 
Baginda dan keluarganya. 
Sa & Gae L AN & 
Tleg aanA  BE GA 
AN Ka 
“Ya Allah, tunaikanlah apa yang telah 
Engkau janjikan kepadaku. Ya Allah, 
kurniakanlah apa yang telah Engkau 
janjikan kepadaku. Ya Allah, jika binasa 
kumpulan dari orang Islam ini, nescaya 
tiada siapa lagi yang akan menyembah-Mu 


di dunia ini.” 


Lazimi Syura 

Walaupun Baginda seorang Rasul yang diberikan 
wahyu oleh Allah, namun Baginda diajar supaya di 
dalam satu keputusan besar, mesti diputuskan secara 


bersama. Baginda melakukan demikian untuk 

mentarbiah umatnya untuk melazimi syura. Dengan 
bermesyuarat, insya-Allah di sana ada keberkatan. Ia 
amat berbeza dengan keputusan yang diputuskan 


secara bersendirian. 


Taati Pemimpin 

Sikap Sahabat daripada kalangan Ansar dan 
Muhajirin adalah contoh yang terbaik perlu diikuti, 
terutama saat getir yang memerlukan keputusan yang 
padu daripada semua pihak. Mereka mentaati apa 
sahaja arahan Rasulullah £& bagi mengelakkan 
perkara yang tidak diingini berlaku. Di dalam 
organisasi, tidak akan maju sekiranya ahli merasakan 


beliau lebih pandai daripada pemimpin organisasi. 


Perancangan Rapi dan Berstrategi 

Baginda £$ adalah seorang yang pakar dalam strategi 
peperangan. Ketika menyusun atur dalam 
peperangan tersebut, Baginda mengambil kira dari 


segi kekuatan dan kelemahan pihak Islam dan Kuffar. 

Munajat Doa Kepada-Nya 

Rasulullah #££ mengajar kita walaupun kita telah 
menyusun strategi yang terbaik, namun janganlah 
kita lupa kepada Allah 4 untuk kita menyerahkan 


segala urusan kepada-Nya. 


Husnu Al-Thigah Billah (Sangka Baik Dengan 
Allah) 

Sebagai umat Islam, kita mesti mempunyai sangka 
baik dengan Allah yang pasti membantu setiap 


hamba-Nya. 


Wehdah Asas Kejayaan 

Walaupun bilangan tentera Musyrikin Makkah lebih 
ramai daripada tentera Islam, tetapi mereka tidak 
bersatu dan berbelah bagi antara takut dan berani. 
Sedangkan tentera Islam walaupun sedikit, tetapi 
bersatu hati dan bersatu azam untuk bersama 


Rasulullah #6 walaupun orang Muhijirin terpaksa 

berhadapan dengan kaum dan bangsa mereka sendiri. 
Pada mereka, ikatan Tauhid mengatasi segala- 
galanya. Dengan ini, sebagai orang Islam, kita harus 


bersatu demi untuk mencapai kemenangan. 


Kaum Ouraysh terlalu yakin yang mereka akan 
berjaya memusnahkan Islam yang memang sedikit dari 
jumlah, tetapi tidak dari semangat. Mereka tidak dapat 
mengalahkan tentera Islam kerana semangat tentera Islam 
begitu kukuh kerana Rasulullah #$ adalah pentadbir yang 
berkaliber dan pintar mengendalikan strategi peperangan. 
Orang Islam mempunyai pegangan iaitu berjaya di dunia 


atau mati syahid. 


Penutup 


Sebenarnya Ghazwah Badar telah mencatatkan pelbagai 
bentuk kemenangan dalam peperangan tersebut sama ada 


moral, jiwa, semangat, dan juga kemenangan hakiki bagi 


Ls 


umat Islam yang sudah sekian lama ditindas oleh Ouraysh 
Makkah dan umat Islam ketika itu dianggap sebagai 
Mustad 'afin. Tetapi, kemenangan berpihak kepada umat 
Islam kerana wujud pada mereka sifat dan syarat 
kemenangan menyebabkan mereka berjaya dengan 


cemerlang melakarkan kejayaan yang amat luar biasa. 


Kesimpulan mudah mengenai peristiwa Ghazwah 
Badar ini adalah tiga hal yang utama, iaitu doa dan munajat 
hanya kepada Allah, kesatuan yang kukuh antara sesama 
Sahabat, dan mempunyai strategi serta perancangan yang 
rapi. Ramuan kejayaan ini terwujud pada tentera Islam 
Badar. Maka, amat wajar umat Islam menekuni semangat 
perang Badar untuk dihayati dan mengambil sebanyak 


mungkin ibrah dan pengajarannya. 


Jsi 3, 


PA Pe rah “lu, Asy Al dog IE bau Je dl bg 

